**Выбух у мінскім метрапалітэне** — выбух, які адбыўся ў мінскім метрапалітэне на станцыі «Кастрычніцкая» 11 красавіка 2011 года ў 17:56 па мінскім часе. 15 чалавек загінулі, больш за 200 пацярпелі.

Акалічнасці выбуху
------------------

Станцыя «Кастрычніцкая» — найбольш загружаная з усіх станцый Мінскага метрапалітэна. Станцыя Кастрычніцкая з'яўляецца перасадачны вузлом на іншую лінію метро. Да моманту выбуху там знаходзілася каля 300 чалавек.

Меркавана, выбух адбыўся паміж другім і трэцім вагонам у раёне другога шляху (кірунак да станцыі метро «*Інстытут Культуры*»). Магчыма, бомба была закладзена пад лаўку на станцыі насупраць другога вагона. Магутнасць выбуховага прыстасавання складала ад 5 да 7 кг у трацілавым эквіваленце. Яно было начыненае металічнымі шарыкамі.

Па словах некаторых відавочцаў, у выніку выбуху адбылося разбурэнне эскалатара. На пероне — варонка дыяметрам 80 сантыметраў.

Да станцыі метро прыбылі пажарныя разлікі, карэты хуткай дапамогі і Медыцынская служба Міністэрства надзвычайных сітуацый. На месцы здарэння працавалі супрацоўнікі МНС.

Прэзідэнт Рэспублікі Беларусь Аляксандр Лукашэнка правёў нараду з нагоды надзвычайнага здарэння, пасля чаго разам з міністрам унутраных спраў і сваім сынам спусціўся ў метро для ўскладання кветак на месца выбуху.

Неўзабаве выбух быў прызнаны тэрактам.

Міжнародная рэакцыя
-------------------

* Сцяг ЕС Старшыня Еўрапейскага парламента Ежы Бузек выказаў спачування сем'ям загінуўшых у выніку выбуху ў мінскім метро.

* Сцяг Расіі Прэзідэнт РФ Дзмітрый Мядзведзеў прапанаваў прэзідэнту Аляксандру Лукашэнка дапамогу ў раследванні акалічнасцяў выбуху ў мінскім метро. Таксама ў тэлефоннай размове з прэзідэнтам Беларусі ён выказаў спачуванні ў сувязі з адбыўшымся. Таксама Прэм'ер-міністр РФ Уладзімір Пуцін накіраваў тэлеграму спачування старшыне ўрада Беларусі Міхаілу Мясніковічу.

* Старшыня АБСЕ Аўдронюс Ажубаліс выказаў спачуванні народу Беларусі ў сувязі з выбухам у мінскім метро.

* Сцяг ААН Генеральны сакратар ААН Пан Гі Мун выказаў спачуванні сем'ям загінуўшых і дадаў:

> 
> Я перадаю шчырыя спачуванні сем'ям ахвяр. ААН разам з дзяржавамі-членамі працуе над тым, каб прадухіліць гвалтоўныя, тэрарыстычныя метады.
> 
> 
> 

* Сцяг Германіі Дэпутат нямецкага Бундэстага Марылуізэ Бэк ад імя фракцыі «Зялёных» выказала спачуванні пацярпелым і сем’ям загінулых у выніку выбуху ў мінскім метрапалітэне. Сама яна адзначыла, што «шакіравана жудаснымі падзеямі на станцыі Кастрычніцкая».
* Сцяг Вялікабрытаніі Сцяг Ізраіля Паводле прэс-службы прэзідэнта Беларусі дапамогу ў расследаванні тэракта ў мінскім метро прапанавалі Вялікабрытанія і Ізраіль.
* Сцяг Расіі Губернатар Санкт-Пецярбург а Валянціна Мацвіенка накіравала свае спачуванні беларускаму народу, прэзідэнту Аляксандру Лукашэнка і намесніку гарвыканкама Мікалаю Ладуцька:

> 
> Выказваю самыя глыбокія, самыя шчырыя спачуванні вам, усяму беларускаму народу ў сувязі з тэрактам у самым цэнтры беларускага сталіцы — мінскім метро. Гэта наш агульны душэўны боль. Трагедыя ўскалыхнула ўсіх расіян, пецябруржцаў. У гэтыя дні пецябруржцы смуткуюць разам з усімі жыхарамі Беларусі.
> 
> 
> 

* Сцяг КітаяАфіцыйны прадстаўнік МЗС КНР рашуча асудзіў выбух у мінскім метро і выказаў спачуванні ад імя кітайскага кіраўніцтва:

> 
> Мы звярнулі ўвагу на выбух у мінскім метро, які выклікаў чалавечыя ахвяры. Мы рашуча асуджаем падобныя дзеянні і просім прыняць спачуванні.
> 
> 
> 

* Сцяг Украіны Прэзідэнт Украіны Віктар Януковіч выказаў спачуванні прэзідэнту Беларусі ў сувязі з гібеллю людзей у мінскім метро:

> 
> Разам з дружалюбным беларускім народам падзяляем боль тых, хто страціў родных і блізкіх. Ад імя народа Украіны і ад мяне асабіста прашу перадаць шчырыя словы спачування і падтрымкі сем'ям загінулых, а таксама пажаданні скарэйшага выздараўлення ўсім пацярпелым.
> 
> 
> 

* Сцяг ЕС Парламенцкая асамблея Савета Еўропы пачала пасяджэнне хвілінай маўчання ў сувязі з тэрактам у Мінску: Старшыня ПАСЕ Меўлют Чавушоглу паведаміў:

> 
> Выбух, які ўнёс жыцці ўжо як мінімум 11 чалавек і траўміраваў многіх іншых, з'яўляецца варварскім актам, цалкам не сумяшчальным з каштоўнасцямі, у імя якіх працуе ПАСЕ. Я хачу выказаць нашы спачуванні сем'ям загінулых, а таксама салідарнасць з усімі пацярпелымі і іх сем'ямі
> 
> 
> 

* Генеральны сакратар АДКБ Мікалай Бардзюжа асудзіў тэракт у Мінску і падкрэсліў надзвычайную важнасць барацьбы з экстрэмізмам і тэрарызмам:

> 
> Супраць грамадзян нашых дзяржаў здзейснена цяжкае злачынства. Такога роду нечалавечныя акты не маюць ніякага апраўдання.Выказваю свае шчырыя спачуванні родным і блізкім загінуўшых, спачуванні і падтрымку параненым і пацярпелым, сваю салідарнасць з беларускім народам.
> 
> 
> 

* Сцяг Расіі Патрыярх Маскоўскі і ўсея Русі Кірыл звярнуўся са словамі падтрымкі і спачування да прэзідэнта Аляксандра Лукашэнкі і народа Беларусі ў сувязі з тэрактам 11 красавіка ў мінскім метро.
* Сцяг Грузіі Прэзідэнт Грузіі Міхаіл Саакашвілі выказаў спачуванні сваякам ахвяр тэракта ў Мінскім метрапалітэне:
* Сцяг Польшчы Міністр замежных спраў Радаслаў Сікорскі накіраваў на імя старшыні МЗС Беларусі спачуванні ў сувязі з трагедыяй у мінскім метро.
* Сцяг Азербайджана Прэзідэнт Азербайджана Ільхам Аліеў выказаў спачуванні свайму беларускаму калегу Аляксандру Лукашэнка ў сувязі з тэрактам у Мінскі метрапалітэне

Наступствы
----------

Кветкі і свечы на месцы здарэння ў знак спачування ахвярам выбуху
Рух на маскоўскай лініі метро быў перакрыты: на суседніх станцыях метро «*Плошча Перамогі*» і «*Плошча Леніна*» пасажыраў не дапускалі ў метро.

### Пацярпелыя

Пацярпелыя ад выбуху на скрыжаванні Энгельса і Маркса
Брыгады хуткай дапамогі на месцы здарэння
Паранены ад выбуху атрымлівае медыцынскую дапамогу на месцы
Непасрэдна ў выніку выбуху загінула 11 чалавек, пазней ад атрыманых траўм яшчэ два чалавекі памерлі ў бальніцы. За медыцынскай дапамогай звярнулася 204 чалавека.

На некаторых навінавых рэсурсах апублікаваныя спісы пацярпелых.

| Грамадзянства | Загінулыя | Пацярпелыя |
| --- | --- | --- |
| Сцяг Беларусі Беларусь | 14 | 196 |
| Сцяг Расіі Расія | — | 5 |
| Сцяг Арменіі Арменія | — | 1 |
| Сцяг Туркменістана Туркменістан | — | 1 |
| Сцяг Украіны Украіна | — | 1 |
| Усяго | **14** | **204** |

Для аказання дапамогі пацярпелым расійскае міністэрства аховы здароўя і сацыяльнага развіцця накіравала ў Беларусь групу высокапрафесійных урачоў, якія працавалі ў надзвычайных сітуацыях.

Увечары 12 красавіка на тэлеканале АНТ падчас ток-шоў «Адкрыты фармат» (вядучыя — Вячаслаў Бандарэнка, Тенгiз Думбадзэ) прайшоў беспрэцэдэнтны дабрачынны марафон. На працягу 2 гадзін на спецыяльную тэлефонную лінію патэлефанавала звыш 166 тысяч жыхароў Беларусі, якія пералічылі ў фонд дапамогі пацярпелым ад тэракту звыш 332 мільёнаў беларускіх рублёў (больш 100 тысяч долараў).

### Жалоба

Прынята рашэнне аб аб'яўленні ў Беларусі нацыянальнай жалобы ў сувязі з гібеллю людзей у выніку выбуху. Пра гэта заявіў Аляксандр Лукашэнка.. Траур абвешчаны на **13 красавіка**.

### Узмацненне мер бяспекі

Прэзідэнт Лукашэнка распарадзіўся праверыць усе воінскія склады на наяўнасць узрыўчаткі і боепрыпасаў, узмацніць бяспеку транспарта і месц масавага збору людзей.

Пачаты мерапрыемствы па выяўленню выбуховых рэчываў і зброі, якія захоўваюцца нелегальна. У мінскім метро вядзецца ўстаноўка металадэтэктараў.

### Грашовыя кампенсацыі

Сем'і загінулых пры выбуху ў мінскім метро атрымаюць па 10 тысяч долараў у эквіваленце, паведаміў старшыня Мінгарвыканкама Мікалай Ладуцька: «Рашэнне аб аказанні матэрыяльнай дапамогі прынята: сем'ям загінуўшых будзе выдзелена $10 тысяч». Сем'і пацярпелых атрымаюць матэрыяльную кампенсацыю ў памеры ад 20 да 100 базавых велічынь у залежнасці ад характару траўм: пацярпелыя з цяжкімі цялеснымі пашкоджаннямі атрымаюць дапамогу ў 100 базавых велічынь (Br3, 5 млн), людзям з пашкоджаннямі сярэдняй ступені цяжкасці — 50 базавых велічынь (Br1,75 млн), пацярпелым з лёгкімі траўмамі кампенсуецца 20 базавых велічынь (Br700 тыс.)

Таксама ўлады горада прынята рашэнне аб аказанні дапамогі сем'ям загінуўшых у арганізацыі пахавання і цырымоніях памінак. Памер расходаў на гэтыя мэты павінен скласці 800 базавых велічынь (Br28 млн). У мэрыі дадалі, што гарадская адміністрацыя прапануе сваякам загінуўшых для пахавання на выбар любыя могілкі Мінска, за выключэннем Усходніх і Ваенных.

Менгарвыканкам выплаціць матэрыяльную дапамогу ў памеры ад 200 да 400 базавых велічынь ($2,2—4,4 тыс.)асобам, якія атрымалі інваліднасць у выніку выбуху ў мінскім метро: да 400 базавых велічынь інвалідам 1-й і 2-й груп і 200 базавых велічынь — інвалідам 3-й групы.

### Ушанаванне ахвяр

#### Мінск

Акцыя ўшанавання працягвалася пасля заходу сонца
Увечары 11 красавіка людзі прыйшлі на Кастрычніцкую плошчу ў Мінску, каб паставіць свечкі і ўскласці кветкі, ушанаваўшы ахвяр выбуху на станцыі метро.

Кветкі каля беларускага пасольства ў Маскве
Мітрапаліт Мінскі і Слуцкі Філарэт 12 красавіка выступіў са зваротам у сувязі з выбухам у метро і адслужыў паніхіду па загінулых у 12.00 у мінскім Кафедральным саборы Сашэсця Святога Духа. Мітрапаліт Мінска-Магілёўскі Архібіскуп Тадэвуш Кандрусевіч і Канферэнцыя Каталіцкіх Біскупаў у Беларусі выказалі спачуванні сем'ям загінуўшых, параненым і ўсім пацярпелым у выніку тэрарыстычнага акта. 12 красавіка ў касцёле Святых Сымона і Алены ў 12.00 і ў Архікафедральным касцёле Найсвяцейшай Дзевы Марыі а 18:30 адбыліся святыя літургіі за ахвяр тэракта.

Раніцай 12 красавіка каля пасольства Беларусі ў Маскве з'явіліся першыя кветкі ў знак жалобы па заўчасна загінуўшых у выніку тэракта. Таксама да будынка аддзялення пасольства Беларусі ў Санкт-Пецярбургу прыходзяць сотні пецябруржцаў, каб пакінуць кветкі, свечкі і свае спачуванні беларускаму народу ў сувязі з катастрофай.
Каля 18:00 у раёне месца трагедыі сабраліся некалькі сотняў чалавек, у асноўным — моладзь. Памяць ахвяр тэракта ўшанавалі хвілінай маўчання і ўскладаннем кветак.

#### Брэст

У сувязі з тэрактам у мінскім метро на цэнтральнай плошчы ў Брэста сабралася каля сотні чалавек, каб выказаць сваю салідарнасць з загінуўшымі і пацярпелымі. Без накіравання адмысловай заявы ў мясцовую адмністрацыю было дамоўлена, каб а 18-й гадзіне загучалі званы касцёла. На акцыю прыйшла ў асноўным моладзь, якая несла кветкі і свечкі да знака «нулявога кіламетра».

#### Гродна

Як паведамляе «Вечерний Гродно», 13 красавіка а 20:30 на пл. Савецкай гараджане плануюць ушанаваць памяць ахвяр трагедыі хвілінай маўчання. Акцыя прайшла з удзелам больш за 300 гродзенцаў.

#### Магілёў

Акцыі шанавання ахвяр выбуху ў мінскім метро прайшлі на пл. Леніна каля знака «нулявога кіламетра» і каля Вечнага агню на пл. Савецкай. На месцах моладзь ускладала кветкі і запальвала свечкі.

Пазней была аб'яўлена агульнагарадская хвіліна маўчання. Паводле інфармацыі, якая паступіла з гарвыканкаму, 13 красавіка ў 14.00 прагучыць хранометр і жалобны звон, спыніцца транспарт. На адміністрацыйных будынках горада будуць жалобна аформленыя сцягі.

#### Віцебск

Акцыя па ўшанаванні заўчасна загінулых на ст. м. «Кастрычніцкая» павінна прайсці каля падземнага пераходу на плошчы Перамогі ў Віцебску, дзе раней быў усталяваны знак «нулявога кіламетра», каб ускласці там кветкі і запаліць свечкі.

#### Гомель

У Гомелі ў знак салідарнасці з ахвярамі тэрарыстычнага акта да знака «нулявы кіламетр» былі ўскладзены кветкі і запаленыя свечкі. 12 красавіка праз суткі пасля выбуху памяць загінулых была ўвекавечана хвілінай маўчання.

Паводле паведамлення прэс-службы Гомельскага аблвыканкама ў сувязі з тэрактам у мінскім метро ў Гомелі былі адмененыя ўсе забаўляльныя мерапрыемствы.

#### Бабруйск

Увечары 12 красавіка і ўначы на 13 красавіка жыхары Бабруйска выйшлі на вуліцы горада ў знак грамадзянскай салідарнасці з жыхарамі Мінска і спачування па ахвярах выбуху. Людзі прыйшлі ў сквер на вуліцы Мінскай, каб запаліць свечкі, ускласці кветкі і ўшанаваць памяць ахвяр хвілінай маўчання.

#### Баранавічы

З 13 красавіка да канца тыдня ў горадзе аб'яўлена жалоба. Спыненыя ўсе забаўляльныя мерапрыемствы. У той жа дзень адбылася акцыя салідарнасці ў памяць аб загінулых, падчас акцыі жыхары горада ўсклалі кветкі да вечнага агню. Таксама 13 красавіка адбылося пахаванне жыхаркі горада Вольгі Салаўёвай, якая загінула падчас тэракта.

Расследаванне
-------------

Прэзідэнт Беларусі Аляксандр Лукашэнка даручыў генеральнаму пракурору стварыць следчую групу і ўзмацніць яе супрацоўнікамі МНС і КДБ, кіраўніком групы прызначаны намеснік генпракурора Андрэй Швед. Па словах А. Лукашэнка, асабістую адказнасць за расследаванне тэракта нясе намеснік Камітэта дзяржаўнай бяспекі. Таксама кіраўнік дзяржавы даручыў праверыць магчымыя сувязі сённяшняга выбуха з выбухам на Дзень незалежнасці ў 2008 годзе. Міністру абароны было загадана праверыць усе склады з баявымі прыпасамі і выбуховымі рэчывамі.

Улады Расіі, Ізраіля і Вялікабрытаніі прапанавалі дапамогу ў расследаванні тэракту. Выбухатэхнікі гэтых краін едуць у Мінск.

Адразу ж пасля тэракта былі забраныя запісы камер відэаназірання, якія былі ў метро. Таксама праваахоўнымі органамі выкарыстоўваліся фатаграфіі і відэазапісы здарэння, выкладзеныя ў інтэрнэце.

Раніцай 12 красавіка КДБ Беларусі паведаміў пра тое, што ўстаноўлены найбольш верагодны выканаўца тэракта. Вядзецца пошук меркаванага злачынца. Складзены фотаробаты двух падазроных у здзяйсненні тэракта. Імёны падазроных не раскрываюцца.

Крыху пазней па падазрэнні ў дачыненні да тэракту былі затрыманыя некалькі чалавек.

13 красавіка на нарадзе аб ходзе расследавання тэракта ў метро Аляксандр Лукашэнка заявіў, што тэракт у мінскім метро раскрыты, выканаўцы затрыманы. За арганізацыю выбуху былі затрыманыя Дзмітрый Канавалаў і Уладзіслаў Кавалёў. 30 лістапада 2011 года іх прызналі вінаватымі і прыгаварылі да найвышэйшай меры пакарання — расстрэлу. У сакавіку 2012 г. Канавалаў і Кавалёў былі расстраляныя.

Версіі прычын тэракта і палітычныя каментары
--------------------------------------------

Высунута некалькі палітычных версій прычын тэрарыстычнага акту. Камітэт дзяржаўнай бяспекі Беларусі назваў тры версіі: дэстабілізацыя абстаноўкі, помста экстрэмісцкіх арганізацый і дзеянні псіхічна нездаровага чалавека.

Прэзідэнт Лукашэнка не выключае, што тэрарыстычны акт мог быць арганізаваны звонку. 

Былы кандыдат у прэзідэнты Беларусі, апазіцыянер Аляксандр Мілінкевіч лічыць, што магчымае ўзмацненне палітычных рэпрэсій пасля тэракта можа быць выгадны таксама і палітычным сілам за мяжой, якія імкнуцца «знішчыць шанц нашай дзяржавы на еўраінтэграцыю, аслабляць яго незалежнасць».

У брытанскай і амерыканскай прэсе (The Guardian, Independent, Los Angeles Times) выказвалася меркаванне, згодна з якім «тэракт згуляе на руку кіраўніцтву краіны, якое можа выкарыстаць яго як падставу для далейшага наступлення на праціўнікаў улады» Аляксандра Лукашэнкі. Журналісты дадзеных выданняў паказваюць (не салідарызіруючыся з імі) на існаванне канспіралагічных версій, якія прыпісваюць арганізацыю тэракта самім беларускім спецслужбам. Эксперт ИА REGNUM Сяргей Шыпценка паказвае ў сувязі з гэтай версіяй, што Беларусь адчувае сур'ёзныя праблемы на фінансавым рынку і пасля выбараў 2010 года, не прызнаных шэрагам дзяржаў, апынулася ў міжнароднай ізаляцыі. За некалькі гадзін да тэракту 11 красавіка ўлады абмежавалі доступ да двух найбольш папулярным апазіцыйных інтэрнэт-рэсурсаў, на 12 красавіка быў прызначаны разгляд палітычнай сітуацыі ў Беларусі ў ПАСЕ і Саветам міністраў замежных спраў ЕС.

Іншая версія паказвае на магчымую радыкалізацыю некаторай групы беларускай апазіцыі, якая раней выкарыстоўвала толькі мірныя сродкі, пад уплывам рэпрэсій з боку ўлад.

Гл. таксама
-----------

* Выбух у Мінску, 2008

Зноскі
------

1. ↑  Теракт в Минске: три версии.
2. ↑  На станции метро «Октябрьская» произошел взрыв  Архівавана 28 жніўня 2012.  (руск.)
3. ↑  Колькасць ахвяр тэракта ў метро павялічылася да 15 чалавек Архівавана 28 мая 2011.
4. ↑  Серьезный вызов  (руск.)
5. 1 2 3  «Взрывотехники из Британии, Израиля и России едут в Минск»
6. ↑  СМИ сообщили о погибших при взрыве в Минске  (руск.)
7. ↑  Глава МВД: Взрыв эквивалентен 5-7 килограммам тротила Архівавана 17 красавіка 2011.  (руск.)
8. ↑  Лукашенко проведёт совещание по чрезвычайному происшествию в метро Архівавана 5 сакавіка 2016.
9. ↑  Риа Новости Архівавана 5 сакавіка 2016.
10. ↑  Взрыв в минском метро был признан терактом  (руск.)
11. ↑  *ИА REGNUM*. Старшыня Еўрапарламента выказаў спачуванні сем'ям загінулых пры выбуху ў Мінску **(нявызн.)** (11 красавіка 2011). Праверана 28 студзеня. (руск.)
12. ↑  *Lenta.ru*. Мядзведзеў прапанаваў Лукашэнка дапамогу ў расследаванні тэракту **(нявызн.)**. Праверана 28 студзеня 2017. (руск.)
13. ↑  *Інтэрфакс-Захад*. Пуцін спачувае ў сувязі з выбухам у мінскім метро **(нявызн.)** (11 красавіка 2011). Праверана 28 студзеня 2017.(недаступная спасылка) (руск.)
14. ↑  *ИА REGNUM*. Старшыня АБСЕ выказаў спачуванні ў сувязі з выбухам у Мінску **(нявызн.)** (11 красавіка 2011). Праверана 28 студзеня 2017. (руск.)
15. ↑  Генсек ООН соболезнует жертвам взрыва в Минске (руск.). *Единый информационнный центр* (11 красавіка 2011). Праверана 11 красавіка 2011.
16. ↑  Марылуізэ Бек спачувае пацярпелым і сем'ям загінулых **(нявызн.)**.  Еўрапейскае радыё для Беларусі (11 красавіка 2011). Праверана 12 красавіка 2011.
17. ↑  Власти Минска предлагают объявить днем траура 14 апреля (руск.).  Вести.ру (11 красавіка 2011). Праверана 12 красавіка 2011.
18. ↑  Архіўная копія (руск.)(недаступная спасылка).  Интерфакс (12 красавіка 2011). Архівавана з першакрыніцы 18 красавіка 2011. Праверана 12 красавіка 2011.
19. ↑  Архіўная копія (руск.)(недаступная спасылка).  Интерфакс (12 красавіка 2011). Архівавана з першакрыніцы 12 ліпеня 2013. Праверана 12 красавіка 2011.
20. ↑  Архіўная копія (руск.)(недаступная спасылка). *Интерфакс* (11 красавіка 2011). Архівавана з першакрыніцы 15 красавіка 2011. Праверана 12 красавіка 2011.
21. ↑  ПАСЕ пачало паседжанне хвілінай маўчання ў сувязі з тэрактам у Мінску **(нявызн.)**.  Еўрапейскае радыё для Беларусі (12 красавіка 2011). Праверана 12 красавіка 2011.(недаступная спасылка)
22. ↑  Архіўная копія (руск.)(недаступная спасылка).  Интерфакс (12 красавіка 2011). Архівавана з першакрыніцы 12 ліпеня 2013. Праверана 12 красавіка 2011.
23. ↑  Архіўная копія (руск.)(недаступная спасылка).  Интерфакс (12 красавіка 2011). Архівавана з першакрыніцы 12 ліпеня 2013. Праверана 12 красавіка 2011.
24. ↑  Архіўная копія (руск.)(недаступная спасылка).  Интерфакс (12 красавіка 2011). Архівавана з першакрыніцы 12 ліпеня 2013. Праверана 12 красавіка 2011.
25. ↑  Архіўная копія (руск.)(недаступная спасылка).  Интерфакс (12 красавіка 2011). Архівавана з першакрыніцы 12 ліпеня 2013. Праверана 12 красавіка 2011.
26. ↑  Архіўная копія (руск.)(недаступная спасылка).  Интерфакс (12 красавіка 2011). Архівавана з першакрыніцы 12 ліпеня 2013. Праверана 12 красавіка 2011.
27. ↑  «Теракт в Минском метро: Более 100 пострадавших, 11 погибших»
28. ↑
29. ↑
30. ↑   Архівавана 16 верасня 2011.
31. ↑
32. ↑   Архівавана 14 красавіка 2011.
33. ↑  В результате взрыва в минском метро пострадали восемь иностранцев **(нявызн.)**, *Белорусские новости* (13.04.2011).
34. ↑
35. ↑
36. ↑  «В Белоруссии объявят траур по погибшим при взрыве»
37. ↑
38. ↑
39. 1 2  Пацярпелыя падчас выбуху ў мінскім метро атрымаюць выплаты ў памеры 20-100 базавых велічынь - Мінгарвыканкам = Пострадавшие при взрыве в минском метро получат выплаты в размере 20-100 базовых величин - Мингорисполком. — Интерфакс, 13 красавіка 2011.(недаступная спасылка)
40. ↑  Пацярпелым, якія атрымалі інваліднасць у выніку тэракта, будзе выплачана матэрыяльная дапамога ў $ 2,2-4,4 тыс. = Пострадавшим, которые получили инвалидность в результате теракта, будет выплачена материальная помощь в $2,2-4,4 тыс.. — Интерфакс, 13 красавіка 2011. Архівавана 16 красавіка 2011.
41. ↑  
Жыхары Мінску ўшанавалі памяць ахвяр выбуху ў метро = Жыхары Менску ўшанавалі ахвяраў выбуху ў мэтро. — Радыё Свабода. — 12 красавіка 2011.
42. ↑  
Мітрапаліт Філарэт адслужыць паніхіду па загінулых у мінскім метро = Митрополит Филарет отслужит панихиду по погибшим в минском метро. — БелТА, 12 красавіка 2011.
43. ↑  
Зварот архібіскупа Тадэвуша Кандрусевіча ў сувязі з тэрактам у мінскім метро. — Канферэнцыя Каталіцкіх Біскупаў у Беларусі, 12 красавіка 2011.
44. ↑  
Паведамленне Канферэнцыі Каталіцкіх Біскупаў у Беларусі з нагоды тэракту ў мінскім метро. — Канферэнцыя Каталіцкіх Біскупаў у Беларусі, 12 красавіка 2011.
45. ↑  
Каталіцкі Касцёл у Беларусі моліцца за ахвяр выбуху ў мінскім метрапалітэне. — Канферэнцыя Каталіцкіх Біскупаў у Беларусі, 12 красавіка 2011.
46. ↑  Да пасольства Беларусі ў Маскве нясуць кветкі = К посольству Беларуси в Москве несут цветы. — БелТА, 12 красавіка 2011.(недаступная спасылка)
47. ↑  Пецябруржцы з мінулага вечара прыносяць кветкі да дыпмісіі Беларусі = Петербуржцы с прошлого вечера приносят цветы к дипмиссии Беларуси. — Интерфакс, 12 красавіка 2011. Архівавана 15 красавіка 2011.
48. ↑  *Людмила Сивец, Сергей Альферович.* Да месца трагедыі мінчане нясуць кветкі і свечкі = К месту трагедии минчане несут цветы и свечи. — TUT.BY, 12 красавіка 2011. Архівавана 14 красавіка 2011.
49. ↑  
Акцыя жалобы ў Брэсце = Акцыя жалобы ў Брэсце. — Радыё Свабода, 13 красавіка 2011.
50. ↑  Хвіліна маўчання = Минута молчания. — Вечерний Гродно, 3 красавіка 2011. Архівавана 14 мая 2011.
51. ↑  
У Гродне ўшанавалі памяць ахвяр выбуху ў мінскім метро (фота). — Еўрапейскае радыё для Беларусі, 13 красавіка 2011.
52. ↑  У Магілёве прайшлі акцыі памяці ахвяр выбуху ў мінскім метро = В Могилеве прошли акции памяти жертв взрыва в минском метро. — TUT.BY, 13 красавіка 2011. Архівавана 29 красавіка 2011.
53. ↑  Агульнагарадская хвіліна маўчання аб'яўлена ў Магілёве = Общегородская минута молчания объявлена в Могилеве. — TUT.BY, 13 красавіка 2011. Архівавана 29 красавіка 2011.
54. ↑  У Віцебску адбудзецца акцыя салідарнасці з ахвярамі тэракта ў мінскім метро. — TUT.BY, 13 красавіка 2011. Архівавана 29 красавіка 2011.
55. 1 2  
Беларусь смуткуе па загінулых у мінскім метро = Беларусь скорбит по погибшим в минском метро. — n1.by, 13 красавіка 2011.
56. ↑  *Алесь Красавін.* Бабруйчане смуткуюць па ахвярах тэракта ў мінскім метро = Бобруйчане скорбят по жертвам терракта в минском метро. — Вечерний Бобруйск, 13 красавіка 2011. Архівавана 18 красавіка 2011.
57. ↑  
У Баранавічах жалоба = В Барановичах траур. — Intex-Press, 13 красавіка 2011.
58. ↑  
Баранавічы правялі акцыю салідарнасці = Барановичи провели акцию солидарности. — Intex-Press.
59. ↑  
*Наталья Семенович, Людмила Прокопова.* Баранавічы правялі ў апошні шлях Вольгу Салаўёву = Барановичи провели в последний путь Ольгу Соловьеву. — Intex-Press, 13 красавіка 2011.
60. ↑  «Помощь Беларуси в расследовании теракта предложили Великобритания, Израиль и Россия»
61. ↑
62. ↑
63. ↑
64. ↑   Архівавана 13 красавіка 2011.
65. 1 2 3  Белорусский эксперт: В Минске произошёл политический теракт // ИА REGNUM
66. ↑
67. ↑   Архівавана 16 красавіка 2011.
68. ↑  Ура-Информ Архівавана 27 жніўня 2011.
69. ↑  Naviny.by
70. ↑  Западные СМИ: Трагедия в Минске — дело рук белорусских спецслужб?

Спасылкі
--------

* Лагатып Вікісховішча На Вікісховішчы ёсць медыяфайлы па тэме Выбух у мінскім метрапалітэне
* Выбух у мінскім метро
* Аматарскае відэа, знятае пасля здарэння
* Храналогія падзей
* Папярэдні спіс пацярпеўшых Архівавана 16 красавіка 2011.
* *Радыё Свабода.* Выбух на станцыі метро «Кастрычніцкая». — 11 красавіка 2011. — фатаздымкі з месца выбуху і каментары сведкаў.
* Вершы беларускіх паэтаў, прысвечаныя бязвінна загінуўшым у мінскім метро
* Страх у краіне спакою, дак. фільм на YouTube — 2012, Белсат

|  |  |
| --- | --- |
| ⚙️   Нарматыўны кантроль | LCCN: sh2014002191 |

| ⛭Катастрофы ў Беларусі |
| --- |
| Тэхнагенныя | 
* Патоп на Дубравенцы (1942)
* Выбух на Мінскім радыёзаводзе (1972)
* Чарнобыльская катастрофа (1986)
* Выбух на заводзе «Пінскдрэў-ДСП» (2010)
* Выбух на Светлагорскім цэлюлозна-кардонным камбінаце (2023)

 |
| Транспартныя | 
* Крушэнне парахода «Надзея» (1919)
* Крушэнне цягніка «Вільня — Мінск» на перагоне «Радашковічы — Заслаўе» (1919)
* Сутыкненне цягнікоў на станцыі «Крыжоўка» (1977)
* Пажар у аўтобусе ў Мінску (1980)
* Падзенне аўтобуса пад Хацежынам (1991)
* Чыгуначная катастрофа ў Барысаве (1997)
* Сутыкненне аўтобусаў у Маларыцкім раёне (2011)
* ДТЗ у Барысаўскім раёне (2020)
* ДТЗ у Смалявіцкім раёне (2023)

 |
| Авіяцыйныя | 
* Аварыя ПС-7 у Мінску (1941)
* Катастрофа С-47 пад Маладзечнам (1944)
* Аварыя C-47 у Мінску (1945)
* Аварыя Лі-2 у Мінску (1946)
* Катастрофа ТС-62 у Мінску (1948)
* Катастрофа Іл-12 у Мінску (1960)
* Катастрофа Як-12 пад Мінскам (1966)
* Сутыкненне Мі-4 пад Ружанамі (1974)
* Катастрофа Ан-24Б пад Мінскам (1979)
* Катастрофа Іл-76 пад Віцебскам (1979)
* Катастрофа Як-42 пад Нароўляй (1982)
* Аварыя Ан-26 у аэрапорце Мінск-1 (1983)
* Катастрофа Ту-134А пад Мінскам (1985)
* Катастрофа Міг-25РУ пад Шчучынам (1992)
* Збіццё паветранага шара ў Бярозаўскім раёне (1995)
* Катастрофа Су-27 пад Арабаўшчынай (1996)
* Катастрофа BAe-125 пад Мінскам (2009)
* Катастрофа PZL «Kania» пад Высокім (2009)
* Катастрофа MD-500 пад Мінскам (2010)
* Катастрофа МіГ-29 пад Ганцавічамі (2010)
* Катастрофа Х-32 Бекас у Росі (2011)
* Катастрофа Eurocopter AS 355 NP на Пастаўшчыне (2011)
* Катастрофа Мі-24 пад Пружанамі (2011)
* Катастрофа Су-25 пад Навагрудкам (2012)
* Катастрофа Іл-103 пад Брэстам (2015)
* Катастрофа Як-130 у Баранавічах (2021)

 |
| Іншыя | 
* Пажар у Гомелі (1737)
* Пажар у Мінску (1881)
* Пажар у Гродне (1885)
* Пажар ў дзіцячых яслях вёскі Грамошча (1933)
* Пажар у Клубе НКДБ (1946)
* Пажар у вёсцы Буса (1957)
* Выбух у Маладушы (1959)
* Трагедыя на Нямізе (1999)
* Пажар у Казлоўшчынскім псіханеўралагічным доме-інтэрнаце (2003)
* Абвал даху ў Краснапольскай сярэдняй школе (2004)
* Выбух на станцыі метро «Кастрычніцкая» (2011)

 |